ΓΡΑΠΤΗ ΕΡΩΤΗΣΗ P-2314/02

υποβολή: Franoise Grossette (PPE-DE) προς την Επιτροπή

(19 Ιουλίου 2002)

Θέμα: Διατάξεις σχετικά με το γάμο και την οικογένεια μεταξύ δύο ατόμων που ανήκουν στην Ευρωπαϊκή Ένωση αλλά είναι διαφορετικής εθνικότητας

Στην Ευρωπαϊκή Ένωση ο αριθμός γάμων μεταξύ δύο ατόμων διαφορετικών κρατών μελών της ΕΕ είναι ένα σημαντικό στοιχείο που εγείρει σήμερα ορισμένα νομικά ερωτήματα και ειδικότερα:

Στην περίπτωση ενός γάμου μεταξύ δύο ευρωπαίων διαφορετικών εθνικοτήτων η πράξη γάμου μπορεί να έχει ως αποτέλεσμα την απόκτηση της διπλής εθνικότητας και από τους δύο συζύγους, με τη συγκατάθεσή τους·

Στο πλαίσιο ενός γάμου μεταξύ δύο ατόμων της Κοινότητας αλλά διαφορετικών εθνικοτήτων, μπορεί να αναφέρει η Επιτροπή ποια είναι η νομική αξία ενός ιδιωτικού εγγράφουπογεγραμμένου και από τους δύο γονείς το οποίο προβλέπει τη γονική εξουσία ή ευθύνη για ένα παιδί που προέκυψε από αυτόν το γάμο·

Στην περίπτωση που τέτοιες διατάξεις είναι ακόμηπό σκέψη, με ποιόν τρόπο σκοπεύει η Επιτροπή να αντιμετωπίσει τα θέματα που συνδέονται με τις αποκλίσεις που παρουσιάζουν μεταξύ τους οι διατάξεις των διαφόρων κρατών μελών σχετικά με το δίκαιο του γάμου και της οικογένειας·

Απάντηση του κ. Vitorino εξ ονόματος της Επιτροπής

(23 Σεπτεμβρίου 2002)

Όσον αφορά την απόκτηση διπλής ιθαγένειας με την πράξη γάμου μεταξύ δύο κοινοτικώνπηκόων διαφορετικής εθνικότητας, η Επιτροπή γνωρίζει στο Αξιότιμο Μέλος του Κοινοβουλίου ότι δενφίστανται κοινοτικοί κανόνες σχετικά με την απόκτηση ιθαγένειας. Κατά συνέπεια, οι τρόποι και οι προϋποθέσεις απόκτησης ιθαγένειας διέπονται από τους εθνικούς κανόνες του εκάστοτε κράτους μέλους.

Το Αξιότιμο Μέλος θέτει το θέμα της νομικής αξίας ενός ιδιωτικού εγγράφουπογεγραμμένου από τους δύο γονείς στο πλαίσιο γάμου μεταξύ δύο κοινοτικώνπηκόων διαφορετικής εθνικότητας, το οποίο προβλέπει τη γονική ευθύνη για παιδί που γεννάται από τον εν λόγω γάμο. Αν και η περίπτωση που περιγράφεται ανωτέρω δεν διέπεται από ισχύοντες κοινοτικούς κανόνες, το θέμα της γένεσης γονικής μέριμνας τίθεται

στην πρόταση της Επιτροπής για την γονική μέριμνα της 3ης Μαΐου 2002(1). Στο άρθρο 2 της πρότασης προβλέπεται ότι τα δικαιώματα και οιποχρεώσεις γονικής μέριμνας μπορούν να απορρέουν, μεταξύ άλλων, από ισχύουσα συμφωνία. Ο ορισμός της ισχύουσας συμφωνίας παραμένει να καθοριστεί σύμφωνα με τις εθνικές νομοθεσίες, αλλάπονοείται, γενικά, ότι η συμφωνία έχει εγκριθεί ή έχει επιτραπεί από διοικητικές ή δικαστικές αρχές.

Σχετικά με τις διαφορές μεταξύ των νομοθεσιών των κρατών μελών όσον αφορά το γαμικό και το οικογενειακό δίκαιο, το Συμβούλιο δικαιοσύνης και εσωτερικώνποθέσεων ενέκρινε, στις 30 Νοεμβρίου 2000, το Πρόγραμμα μέτρων για την εφαρμογή των αρχών αμοιβαίας αναγνώρισης των αποφάσεων για αστικές και εμπορικέςποθέσεις. Το πρόγραμμα αυτό προβλέπει τη μείωση των ενδιάμεσων μέτρων που καθυστερούν την εκτέλεση αποφάσεων σε διάφορους τομείς, συμπεριλαμβανομένου και του οικογενειακού δικαίου. Το πρόγραμμα επισημαίνει το δικαίωμα επίσκεψης και την διατροφή ως τομείς στους οποίους κατά πρώτον θα πρέπει να σημειωθεί πρόοδος.

Ο κανονισμός (ΕΚ) αριθ. 1347/2000 του Συμβουλίου(2) (γνωστός ως Βρυξέλλες ΙΙ), που ισχύει από την 1η Μαρτίου 2001, θεσπίζει κοινούς κανόνες δικαιοδοσίας, αναγνώρισης και εκτέλεσης αποφάσεων σε γαμικές διαφορές και διαφορές γονικής μέριμνας έναντι των κοινών τέκνων των συζύγων. Επί πλέον, η Επιτροπή ενέκρινε πρόταση, στις 2 Μαΐου 2002, η οποία ευρίσκεται επί του παρόντοςπό συζήτηση. Η πρόταση αυτή αποβλέπει στη διεύρυνση του πεδίου εφαρμογής του κανονισμού Βρυξέλλες ΙΙ σε κάθε απόφαση για τη γονική μέριμνα, καθώς και στην εισαγωγή διατάξεων σχετικά με την απαγωγή παιδιών και διασυνοριακά δικαιώματα επίσκεψης.

Από τα ανωτέρω προκύπτει ότι οι πρωτοβουλίες της Επιτροπής στον τομέα του οικογενειακού δικαίου, ενός τομέα ιδιαίτερα ευαίσθητου στον οποίο οι διαφορές των εθνικών νομοθεσιών συχνά αντικατοπτρίζουν ιστορικές και πολιτισμικές διαφορές, αφορούν την αμοιβαία αναγνώριση των αποφάσεων και όχι την εναρμόνιση του ουσιαστικού δικαίου.

(1) COM(2002)222 τελικό.

(2) Κανονισμός (ΕΚ) αριθ. 1347/2000 του Συμβουλίου, της 29ης Μαΐου 2000, περί της διεθνούς δικαιοδοσίας, αναγνώρισης και εκτέλεσης αποφάσεων σε γαμικές διαφορές και διαφορές γονικής μέριμνας έναντι των κοινών τέκνων των συζύγων — ΕΕ L 160 της 30.6.2000.